Porušeni most na Neretvi u Jablanici, most ''Bitke za ranjenike'', počeo se obnavljati kao strateško turističko središte u tom hercegovačkom gradiću.

Porušeni most na Neretvi u Jablanici, most ''Bitke za ranjenike'', počeo se obnavljati kao strateško turističko središte u tom hercegovačkom gradiću.

TEKST SE NASTAVLJA ISPOD OGLASA

Iz Općine Jablanica navode kako je pribavljena sva neophodna dokumentacija prije nego što se krenulo sa pripremnim radovima rekonstrukcije mosta u kanjonu Neretve koji je na lokalitetu Muzej Bitka.''Izvođač radova, preduzeće HP Investing iz Mostara, otpočeo je sa izvođenjem pripremnih radova u prvoj sedmici mjeseca marta 2020. godine'', kažu iz Općine Jablanica.Za realizaciju projekta, uz izvođača radova i Općinu koja je investitor, kako navode, kao naručilac radova sudjeluju JP EPBiH dd Sarajevo i za provedbu nadzora Privredno društvo Institut IGH dd - Banja Luka.''Ugovorena vrijednost radova je 1.074.314,18 KM, a rok za izvođenje osam mjeseci od dana uvođenja u posao'', ističe ponosni investitor.Realizacija ovog projekta je, kako naglašavaju, od strateškog interesa za općinu Jablanica, a posebno za razvoj turizma.Izvođač već duže od mjesec dana izvodi radove na probijanju pristupnog puta do prelaza preko Neretve, gdje je uz teške mašine i dizalice do sada urađen veliki dio pripremnih radova kako bi se stvorili uslovi za dopremu i spuštanje u rijeku pontona kapaciteta nosivosti minimalmo 50 tona.Uz sve poteškoće koje su pratile izvođača radova na pristupnom putu do Neretve, veliki problemi su uzrokovani i pojavom pandemije koronavirusa (COVID-19) i proglašenjem stanja nesreće u FBiH, ali su uz pridržavanje mjera, uposlenici preduzeća HP "Investing" doo Mostar uradili veliki dio poslova.U narednom periodu predstoje radovi na izradi bušotina, injektiranje istih,izvođenje raznih betonski radova, uklanjanje postojeće horizontalne (desne) rešetkaste konstrukcije u vodi koja je pomjerena uslijed velike vode, ukupne težine cca. 60 tona, vađenje iste i deponovanje na lokalitet Spomen kompleksa Bitka za ranjenike na Neretvi.Uz navedeno, predviđeno je da se izgradi, transportuje i montira nova desna horizontalna rešetka kao glavni eksponat ukupne težine oko 65 tona.Iz Općine Jablanica su saopćili da očekuju da se ovaj strateški projekat okonča u skladu sa predviđenim rokovima, ukoliko aktuelno stanje nesreće uzrokovano pojavom koronavirusa (COVID 19), te vremenske i druge nepredviđene okolnosti, ne budu sprječavale izvođenje radova.